Budapest Főváros XIV. Kerület Zugló Önkormányzata Képviselő-testülete

.../2021. (……) önkormányzati rendelete

a XIV. kerület közigazgatási területén a járművel várakozás rendjének kialakításáról és az üzemképtelen járművek tárolásának szabályozásáról szóló 26/2017. (VI. 26.) önkormányzati rendelet módosításáról

Budapest Főváros XIV. Kerület Zugló Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdés e) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontban meghatározott feladatkörében eljárva a következőket rendeli el:
1. § Budapest Főváros XIV. Kerület Zugló Önkormányzat Képviselő-testületének a XIV. kerület közigazgatási területén a járművel várakozás rendjének kialakításáról és az üzemképtelen járművek tárolásának szabályozásáról szóló 26/2017. (VI. 26.) önkormányzati rendelet (a továbbiakban: Ör.) 3. § (1) a) pontjának helyébe az alábbi rendelkezés lép:

„ (A várakozási övezetek területén a fővárosi parkolási rendeletben meghatározottakon túl az alábbi hozzájárulásokkal lehet kedvezményesen várakozni:)

· a) városműködtetési és a hitéleti célú behajtási-várakozási hozzájárulással,”
2. § Az Ör. 9/B. § (1) bekezdése helyébe az alábbi rendelkezés lép:

 „ 9/B. § (1) A 9/A. § (1) bekezdés a) pontja szerinti intézményi várakozási hozzájárulás – a Budapest Főváros XIV. kerület Zuglói Polgármesteri Hivatal esetében legfeljebb 40 darab várakozási hozzájárulás tekintetében – , a 9/A. § (1) cg) pontja szerinti intézményi várakozási hozzájárulás – legfeljebb 6 darab várakozási hozzájárulás tekintetében – az Önkormányzat közigazgatási területén lévő várakozási övezetekben díjfizetés és időtartam korlátozás nélküli várakozásra, valamint a védett övezetekbe való behajtásra és ott időtartam korlátozás nélküli várakozásra jogosít.”
3. § Az Ör. 10/D. § (1) bekezdése helyébe az alábbi rendelkezés lép:

„10/D. § (1) Napi egyórás várakozási hozzájárulás - kérelemre - annak a lakosnak adható, akinek állandó lakóhelye Budapest Főváros XIV. kerületében van, az általa megjelölt egy darab

a) személygépkocsira, vagy

b) három- vagy négykerekű motorkerékpárra, vagy

c) három- vagy négykerekű segédmotoros kerékpárra, vagy

d) 3500 kilogramm megengedett legnagyobb össztömeget meg nem haladó tehergépkocsira,

ha annak a lakos az üzemben tartója, vagy - ennek hiányában - ha azt a lakos a munkáltatótól kizárólagos használatba kapta és az a munkáltató üzemben tartásában, lízingelésében vagy tartós bérletében van.”
4. § Az Ör. 10/D. § (1a) bekezdése helyébe az alábbi rendelkezés lép:
„(1a) 2022. évben kérelem benyújtása nélkül is jogosulttá válik napi egyórás várakozási hozzájárulásra az a lakos, aki 2022. évre érvényes lakossági várakozási hozzájárulással rendelkezik.”

5. § Az Ör. az alábbi  15/A.  §-al egészül ki: 
„15/A. § (1) A lakossági várakozási, valamint a napi egyórás várakozási hozzájárulás iránti kérelmek tárgyévet megelőző év december 1. napjától benyújthatók.
(2) A tárgyévet megelőző év december 31. napjáig beérkezett kérelmek esetében a várakozási hozzájárulások érvényességének kezdő napja megegyezik a tárgyév januárjának első napjával.” 
6. § Az Ör. 18/A. § (7) bekezdése helyébe az alábbi rendelkezés lép:
„(7) A lakossági várakozási hozzájárulás és a napi egyórás várakozási hozzájárulás kiadásával kapcsolatos ügyek a parkolási üzemeltető által működtetett weboldalon ügyfélablakon keresztül e-ügyintézési rendszer igénybevételével, elektronikus úton is intézhetők a (7a) bekezdésben foglalt kivételekkel.”
7. § Az Ör. 18/A. §-a az alábbi  (7a) bekezdéssel egészül ki: 
„(7a) Elektronikus úton nem intézhetők azok, a lakossági várakozási hozzájárulás kiadásával, és a napi egyórás várakozási hozzájárulás kiadásával kapcsolatos ügyek, melyek esetében a gépkocsi üzembentartója nem a magánszemély zuglói lakos, hanem a gépjárművet a lakos a munkáltatójától kizárólagos használatba kapta és az a munkáltató üzemben tartásában, lízingelésében vagy tartós bérletében van.”
8. § Hatályát veszti az Ör. 10/D. § (7) bekezdése.

9. § Hatályba léptető és záró rendelkezések
(1) Ez a rendelet - a (2) bekezdésben foglalt kivételekkel -  a kihirdetését követő napon lép hatályba.
(2) A rendelet 2-4. §-ai és 8. §-a 2022. január 1. napján lépnek hatályba.

(3) A rendelet rendelkezéseit a folyamatban levő ügyekben is alkalmazni kell.
Horváth Csaba 




Dr. Tiba Zsolt
              polgármester


                       
       jegyző

ÁLTALÁNOS INDOKOLÁS
A lakossági várakozási hozzájárulás, és a napi egyórás várakozási hozzájárulás jogosultsági feltételeinek egységesítését tartalmazza a rendelet-módosítás a tekintetben, hogy a „céges autók” vonatkozásában is  kaphassanak a zuglói lakosok napi egyórás várakozási hozzájárulást. 
A módosítás kimondja, hogy a lakossági várakozási hozzájárulás mellett a napi egyórás várakozási hozzájárulás is intézhető  weboldalon ügyfélablakon keresztül, kivéve a céges autókra vonatkozó ügyintézést.
A Parkolási Ügyfélszolgálat tehermentesítését szolgáló szabályok is szerepelnek a rendelet-módosításban, pl. az a 2021. évre érvényes rendelkezés – mely szerint a lakossági várakozási hozzájárulással rendelkező lakosok kérelem nélkül jogosultságot szereznek a napi egyórás várakozási hozzájárulásra – 2022. évre is kiterjesztésre kerül. Ez a szabályozás egyben ahhoz is hozzájárul, hogy a COVID-19 világjárvány miatt az ügyfelekkel való személyes érintkezés minimális szintre szorítkozzon.
A napi egyórás várakozási hozzájárulás költségtérítésére vonatkozó rendelkezések hatályon kívül helyezését a 2021. évi CXV. törvény 4. § 20. és 21. pontja („díjemelési tilalom” meghosszabbítása) indokolja.
RÉSZLETES  INDOKOLÁS
1. §-hoz: 

Várakozási hozzájárulás nevét pontosítja a rendeletnek megfelelően.
2. §-hoz:
Intézményi várakozási hozzájárulás területi hatályát változtatja a módosítás.
3. §-hoz:

A napi egyórás várakozási hozzájárulás jogosulti körét bővíti a módosítás.
4. §-hoz:

Az, a 2021. évre érvényes rendelkezés – mely szerint a lakossági várakozási hozzájárulással rendelkező lakosok kérelem nélkül jogosultságot szereznek a napi egyórás várakozási hozzájárulásra – 2022. évre is kiterjesztésre kerül.
5. §-hoz:

A lakossági várakozási hozzájárulás és a napi egyórás várakozási hozzájárulás iránti kérelem benyújtásának az idejét rögzíti.

6-7.  §-hoz:
Elektronikus ügyintézés szabályait pontosítja.
8. §-hoz
Hatályon kívül helyező rendelkezést tartalmaz.
9. §-hoz:
Hatályba léptető és záró rendelkezéseket tartalmaz.

